O Parque Nacional de Berchtesgaden (en alemán Nationalpark Berchtesgaden, en austro-baverán Nationalpaak Berchtsgoan) ye un parque nacional situau en o sud d'Alemanya, amán d'a muga con Austria, en os municipios de Ramsau bei Berchtesgaden y Schönau am Königsee, en o districto de Berchtesgadener Land, en o estau de Bavera. O parque nacional s'establió en l'anyo 1978 ta protecher os paisaches d'os Alpes de Berchtesgaden. A seu se troba en a localidat de Berchtesgaden, estando o parque designau como reserva d'a biosfera por a UNESCO dende 1990.